turjo4nis/wikipedia-bn-dump-20250701 huggingface dataset:
রিয়েল এস্টেট অ্যান্ড হাউজিং অ্যাসোসিয়েশন অব বাংলাদেশ

রিয়েল এস্টেট অ্যান্ড হাউজিং অ্যাসোসিয়েশন অফ বাংলাদেশ (রিহ্যাব) বাংলাদেশের রিয়েল এস্টেট উন্নয়ন খাতের একটি বাণিজ্যিক সংস্থা। শামসুল আলামিন রিহ্যাবের সভাপতি।

ইতিহাস 

সমিতিটি ১৯৯১ সালে এগারো জন সদস্য নিয়ে সংস্থাটি প্রতিষ্ঠিত হয়েছিল যা ২০১৬ সালের মধ্যে ১১৫১ জন সদস্যে উন্নীত হয়েছে। এটি "রিহ্যাব মেলা" শিরোনামে ঢাকায় বাংলাদেশে রিয়েল এস্টেটের একটি বার্ষিক মেলার আয়োজন করে।

তথ্যসূত্র 

১৯৯১-এ বাংলাদেশে প্রতিষ্ঠিত
ঢাকা ভিত্তিক সংগঠন
বাংলাদেশে রিয়েল এস্টেট
বাংলাদেশ ভিত্তিক বাণিজ্য সমিতি
চন্দ্র প্রকাশ (রাজনীতিবিদ)

চন্দ্র প্রকাশ কাশ্মীরের প্রাক্তন শিল্প প্রতিমন্ত্রী। তিনি বিজয়পুর বিধানসভা কেন্দ্র থেকে ভারতীয় জনতা পার্টি মনোনীত প্রার্থী হিসেবে ২০১৪ ও ২০২৪ বিধানসভা নির্বাচনে বিজয়ী হয়েছেন। কাঠুয়া ধর্ষণ মামলায় অভিযুক্ত ধর্ষণকারীদের সমর্থন করার জন্য তিনি কিছুটা সমালোচিত হয়েছিলেন। সমালোচনার পরে তিনি প্রতিমন্ত্রীর পদ থেকে পদত্যাগ করেছিলেন।

তথ্যসূত্র

জীবিত ব্যক্তি
জন্মের বছর অনুপস্থিত (জীবিত ব্যক্তি)
ভারতীয় হিন্দু
জম্মু ও কাশ্মীরের রাজ্য মন্ত্রিপরিষদের মন্ত্রী
জম্মু ও কাশ্মীর বিধানসভার সদস্য ২০১৪-২০১৮
জম্মু ও কাশ্মীর বিধানসভার সদস্য ২০২৪-২০২৯
জম্মু ও কাশ্মীরের ভারতীয় জনতা পার্টির রাজনীতিবিদ
সাম্বা জেলার ব্যক্তি
বাংলাদেশে রিয়েল এস্টেট

বাংলাদেশে রিয়েল এস্টেট বাংলাদেশের প্রধান শহুরে কেন্দ্রগুলোতে নির্মাণ কাজ বৃদ্ধি এবং উঁচু ভবন গুলোর সংখ্যা বৃদ্ধির কারণে সাম্প্রতিক বছরগুলোতে নাটকীয়ভাবে বিকশিত হয়েছে, বিশেষ করে ঢাকা ও চট্টগ্রামে।

ইতিহাস 
১৯৯১ সালে মাত্র ১৯ জন সদস্য নিয়ে রিহ্যাব (রিয়েল এস্টেট অ্যান্ড হাউজিং অ্যাসোসিয়েশন অব বাংলাদেশ) গঠিত হয় যার সদস্য সংখ্যা পরবর্তীতে ২০১১ সালের হিসাবে বেড়ে ১,০৮২ জন হয়। ২০ সালে জাতীয় আবাসন কর্তৃপক্ষ আইন জাতীয় সংসদ কর্তৃক গৃহীত ও অনুমোদিত হয় এবং পরবর্তীতে ন্যাশনাল হাউজিং অথরিটি নামে একটি নতুন সংস্থা প্রতিষ্ঠিত হয়, যা হাউজিং অ্যান্ড সেটেলমেন্ট ডাইরেকশন (এইচএসডি) এবং ডেপুটি কমিশনার সেটেলমেন্ট (ডিসিএস) এর প্রাক্তন রাষ্ট্রীয় সংগঠনগুলিকে ভেঙে দেয়। অবশেষে ২০০১ সালের ১৫ জুলাই এই আইন কার্যকর হয়।

তথ্যসূত্র

বহিঃসংযোগ 
 রিয়েল এস্টেট অ্যান্ড হাউজিং অ্যাসোসিয়েশন অব বাংলাদেশ

বাংলাদেশে রিয়েল এস্টেট
গুলাম নবি লোন

গুলাম নবি লোন হানজুরা জম্মু ও কাশ্মীরের একজন ভারতীয় রাজনীতিবিদ। তিনি জম্মু ও কাশ্মীর পিপলস ডেমোক্র্যাটিক পার্টির অন্তর্ভুক্ত এবং বর্তমানে এর সাধারণ সম্পাদক হিসাবে দায়িত্ব পালন করছেন। হানজুরা জম্মু ও কাশ্মীর সরকারের মুখ্যমন্ত্রী মুফতি মোহাম্মদ সাইদ ও পরবর্তী সময়ে মেহবুবা মুফতির অধীনে কৃষিমন্ত্রী এবং পরে রাজস্ব মন্ত্রীর দায়িত্ব পালন করেছিলেন। তিনি পেশায় একজন আইনজীবী।

তথ্যসূত্র

জীবিত ব্যক্তি
জন্মের বছর অনুপস্থিত (জীবিত ব্যক্তি)
জম্মু ও কাশ্মীর বিধান পরিষদের সদস্য
জম্মু ও কাশ্মীরের রাজ্য মন্ত্রিপরিষদের মন্ত্রী
জম্মু ও কাশ্মীর পিপলস ডেমোক্রেটিক পার্টির রাজনীতিবিদ
জম্মু ও কাশ্মীর বিধানসভার সদস্য ২০১৪-২০১৮
জম্মু ও কাশ্মীর বিধান পরিষদের চেয়ারম্যান
বড়গাম জেলার ব্যক্তি
ন্যাসালিস পেশী

ন্যাসালিস হলো নাকের স্ফিংক্টারের মতো পেশী যার কাজ হলো নাকের তরুণাস্থিগুলোর সংকোচন করা। এটি নাকের "ভাসমান" এর জন্য দায়ী পেশী। কিছু লোকেরা পানির নিচে থাকা অবস্থায় নাকের ভিতর পানির প্রবেশ রোধ করতে এটি ব্যবহার করতে পারেন।

এটি ট্রান্সভার্স এবং অ্যালার দুটি অংশ নিয়ে গঠিত:

ট্রান্সভার্স অংশ (কম্প্রেসর নারিস) ম্যাক্সিলার উপরে এবং পার্শ্বীয় অংশের তীক্ষ্ণ ফোসা পর্যন্ত উদ্ভূত হয়; এর তন্তুগুলি উপরের দিকে এবং মাঝখানের দিকে এগিয়ে গিয়ে একটি পাতলা অ্যাপোনোরোসিসে প্রসারিত হয়। যা বিপরীত দিকের পেশীর মাধ্যমে প্রোসেরাসের অ্যাপোনইউরোসিসের সাথে নাসাল ব্রিজের সাথে সংযুক্ত। এটি নাকের ছিদ্রগুলিকে সংকুচিত করে এবং সেগুলিকে পুরোপুরি বন্ধ করতে সাহায্য করে। 
আলার অংশ (ডাইলেটর নারিস) ল্যাটারাল ইনসিজারের উপর ম্যাক্সিলা থেকে উদ্ভূত হয় এবং বৃহত্তর আলার তরুণাস্থিতে প্রবেশ করে। এর মধ্যস্থতাকারী তন্তুগুলি ডিপ্রেসর সেপ্টির সাথে মিশ্রিত হয়, এবং সেই পেশীর অংশ হিসাবে একে বর্ণনা করা হয়।
মুখের অভিব্যক্তির অন্যান্য সমস্ত পেশীর মতো, ন্যাসালিস পেশীও ফেসিয়াল স্নায়ুর সপ্তম ক্রেনিয়াল স্নায়ু থেকে উদ্ভুত হয়।

অতিরিক্ত চিত্র

তথ্যসূত্র

বহিঃসংযোগ

Interactive diagram at ivy-rose.co.uk

মাথা ও ঘাড়ের পেশী
মিকেলা লোচ

মিকােলা লোচ একজন জলবায়ু বিচারকর্মী। স্কটল্যান্ডের এডিনবরা তার কর্মভূমি। তাকে গ্লোবাল সিটিজেন পুরস্কার: যুক্তরাজ্যের হিরো অ্যাওয়ার্ডের জন্য মনোনীত করা হয়।

লোচ এডিনবরা বিশ্ববিদ্যালয়ের একজন মেডিকেল শিক্ষার্থী।

প্রাথমিক জীবন এবং শিক্ষা 
১৯৯৮ সালের ১৬ ফেব্রুয়ারি জামাইকার রাজধানী কিংস্টন শহরে মিকােলার জন্ম হয়। যুক্তরাজ্যের সারে শহরে তার বেড়ে ওঠা। লচ বিশ্ববিদ্যালয়ে পড়ার জন্য তিনি এডিনবরায় চলে আসেন। বর্তমানে তিনি এডিনবরা বিশ্ববিদ্যালয়ের চতুর্থ বর্ষের মেডিকেল শিক্ষার্থী।

প্রচার কর্ম 
কৈশোর থেকেই পরিবেশ ও জাতিগত বিচার এই দুয়ের মধ্যেকার ফারাক সম্পর্কে লোচ সচেতন হতে শুরু করেন। ২০১৯ সালে লোচ পরিবেশ আন্দোলনের সদস্য ও বিলুপ্তির বিদ্রোহ [Extinction Rebellion (XR)] এর সদস্য হন। ২০১৯ সালের অক্টোবর মাসে বিলুপ্তির বিদ্রোহ জলবায়ু পরিবর্তন-এর প্রতিবাদে অংশ নিতে তিনি এডিনবরা থেকে লন্ডনে এসেছিলেন। উদ্দেশ্য ছিল জলবায়ু সংকটের বিষয়ে রাজনীতিবিদদের  শোনানো ও এ বিষয়ে প্রতিবাদের দাবি করা। তিনি তার এই অভিজ্ঞতার কথা একটি ডায়েরিতে লিখে রাখেন। ২০১৯ সালের বিলুপ্তির বিদ্রোহ জলবায়ু পরিবর্তনের প্রতিবাদে লোচ বিলুপ্তির বিদ্রোহ স্কটল্যান্ডের মঞ্চে নিজেকে আটকে রেখে পুলিশের বিরুদ্ধে  প্রতিবাদে মুখর হন। প্রায় আট ঘণ্টা তিনি ধর্ণা মঞ্চে বদ্ধ থাকেন। পরে অন্য বিক্ষোভকারীদের সঙ্গে স্বেচ্ছায় মুক্ত হন।

সামাজিক যোগাযোগমাধ্যমে এবং ইকো-এজের নিজের লেখায়, লোচ পরিবেশগত বিচার, জাতিগত ন্যায়বিচার, টেকসই ফ্যাশন এবং শরণার্থী অধিকারের পক্ষে বারংবার নিজের বক্তব্য তুলে ধরেছেন। তিনি বেশ কয়েকটি পডকাস্টে অতিথিও হয়েছিলেন, যার মধ্যে রয়েছে আন্দ্রে ফক্সের এজ অফ প্লাস্টিক পডকাস্ট এবং লায়লা সাদের গুড অ্যানসেস্টর পডকাস্টের নাম অন্যতম। মিকােলা লোচ জুরিখের কার্বন সম্মেলনের বিরুদ্ধে যুব সমাজ এই সম্মেলনে বক্তা ছিলেন। ২০২০ সালে জো বেকারের সাথে লোচ YIKES পডকাস্ট তৈরি করেছেন।

তথ্যসূত্র

১৯৯৮-এ জন্ম
জীবিত ব্যক্তি
নারী সক্রিয়কর্মী
নারী ব্লগার
আল-হালাওয়াইয়াহ মাদ্রাসা

আল-হালাওয়াইয়াহ মাদ্রাসা() সিরিয়ার প্রাচীন শহর আলেপ্পোর আল-জাল্লুম জেলায় অবস্থিত একটি মাদ্রাসা। ১১২৪ সালে মাদ্রাসাটি নির্মিত হয়। ৫ম শতাব্দীর সেন্ট হেলেনার আলেপ্পোর বড় বাইজেন্টাইন গির্জার নিকটে অবস্থিত, যেখানে ঐতিহ্য অনুসারে একটি রোমান মন্দির অবস্থিত। মহান কন্সট্যান্টাইনের মা সেন্ট হেলেনা সেখানে একটি বড় বাইজেন্টাইন গির্জা তৈরি করেছিলেন।

১১২৪ সালে আলেপ্পো অবরোধের সময় যখন ক্রুসেডাররা আশেপাশের অঞ্চলে লুঠতরাজ করছিল, তখন শহরের প্রধান বিচারপতি আবু এল-হাসান মুহাম্মদ ইবনে আল-খাশাব, বেলেক গাজীর আমলে গির্জাটিকে মসজিদে রূপান্তরিত করতে শুরু করেছিলেন। ১১৪৯ সালে নুর আল-দীন ভবনটি হানাফি মাজহাবের অনুসারীদের জন্য একটি মাদ্রাসায় রূপান্তর করেছিলেন। 

৫ম শতাব্দীর খ্রিস্টান নির্মাণের অংশ হিসাবে একটি ইসলামি স্কুলে পরিণত হয়েছিল। এটি চমৎকার মিহরাবের জন্যও পরিচিত।

আরও দেখুন 

 সিরিয়ার মাদ্রাসার তালিকা
 আলেপ্পোর প্রাচীন শহর
 খুসরুওয়াইয়া মসজিদ

তথ্যসূত্র 

মসজিদে রূপান্তরিত ধর্মীয় ভবন ও স্থাপনা
উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
সিরিয়ার মাদ্রাসা
১১৪৯-এ প্রতিষ্ঠিত
আলেপ্পোর মাদ্রাসা
১২শ শতাব্দীর মসজিদ
জোসেফ সি পাঞ্জিকারন

ম্যানেজার জোসেফ সি পাঞ্জিকারন (১৮৮৮-১৯৯৯) ছিলেন সাইরো-মালবার ক্যাথলিক মনসিগোনার, ইতিহাসবিদ, ধর্মতত্ত্ববিদ, সাংবাদিক এবং ধর্মগিরি হাসপাতাল, কোটমঙ্গলমের প্রতিষ্ঠাতা এবং মেডিকেল সিস্টার্সদের জমায়েত সেন্ট জোসেফ (ধর্মগিরি বোন)-এর প্রতিষ্ঠাতা।  

তাঁর সিদ্ধাবস্থার শুরুটা হয়েছিল ২০১০ সালে কোটমঙ্গলমের বিশপের এলাকা থেকে।

জীবন 
জোসেফ সি পঞ্জিকারন ১৮৮৮ সালের ১০ সেপ্টেম্বর এর্নাকুলামের বিশপের এলাকার উজুভা গ্রামে জন্মগ্রহণ করেন, চাকো পাঞ্জিকারন ও মরিয়ম কণিচট্টুরের পুত্র হিসাবে।

পাঞ্জিকরণ এরনাকুলামের ভিকারিয়েটের বিশ্বাস প্রচারের পরিচালক হন। তিনি বিশ্বাস করেতেন যে, দরিদ্র ও অসুস্থদের চিকিৎসা সেবা দেওয়া দায়িত্ব গির্জার রয়েছে। তিনি ১৯৩৪ সালে কেরালার কোটমঙ্গালামে ধর্মগিরি নামে একটি হাসপাতাল চালু করেন এবং ১৯৪৪ সালে সেন্ট জোসেফের মেডিকেল সিস্টার্সের জামায়েত প্রতিষ্ঠা করেন। 

১৯৪৯ সালের ৪ নভেম্বর হৃদরোগে আক্রান্ত হয়ে তিনি মারা যান।

তথ্যসূত্র

১৮৮৮-এ জন্ম
১৯৪৯-এ মৃত্যু
ভারতীয় রোমান ক্যাথলিক বিশপ
২০শ শতাব্দীর ভারতীয় ইতিহাসবিদ
মাদ্রাজ বিশ্ববিদ্যালয়ের প্রাক্তন শিক্ষার্থী
ভারতীয় সংবাদপত্র সম্পাদক
ভারতের ইতিহাসবিদ
২০শ শতাব্দীর ভারতীয় প্রত্নতত্ত্ববিদ
আশক লাফতান আনলামাজ

আশক লাফাতান আনলামাজ (; অনুবাদ: ভালবাসা শব্দ বোঝে না)  বা হায়াত মুরাতঃ প্রেমের কোন ভাষা নেই বা সংক্ষেপে হায়াত মুরাত হলো শো টিভিতে প্রচারিত একটি তুর্কি রোমান্টিক কমেডি টেলিভিশন ধারাবাহিক। ধারাবাহিকটি ১৫ জুন, ২০১৬ তে প্রথম সম্প্রচার করা হয়েছিল। এতে মুরত সরসলামাসের চরিত্রে বুরাক ডেনিজ এবং হায়াৎ উজুন চরিত্রে হান্দে আর্সেল অভিনয় করেছেন। গল্পটির চিত্রধারণ ইস্তানবুলে করা হয়েছে। এই গল্পটি একটি বহুজাতিক কোম্পানিতে প্রেমের গল্প। ধারাবাহিকটি বিশ্বব্যাপী 30 টিরও বেশি দেশে প্রচারিত হয়েছে এবং ইউটিউবে কয়েক মিলিয়ন ভিউতে পৌঁছেছে।

পটভূমি 
গাইরসুন গ্রামের আদিবাসী এবং এক জেলীর মেয়ে হায়াত উজুনকে পরিবার ইস্তাম্বুলে চাকরি খোজার জন্য চাপ দেয়। যদি চাকরির ব্যবস্থা করতে না পারে তাকে পুনরায় গ্রামে ফিরতে হবে এবং তার বাবা তাকে জোর করে বিয়ে দিয়ে দিবে। তিনি বর্তমানে তার প্রিয় বান্ধবী ইপেক এবং আসলি র সাথে বসবাস করে। তাঁর মা এমিনের তাদের সাথে দেখা করতে যায়। তারপর থেকে এমিনেও তাদের সাথে বসবাস শুরু করে। বহুজাতিক টেক্সটাইল সংস্থা সার্টেতে সার্টের প্রধান মুরত সরসালমাজের সহকারী হিসাবে ব্যক্তিগত সহকারী হিসাবে মিথ্যা পরিচয়ে চাকরি শুরু করে। মূলত, চাকরিটি সুনা পেক্টাসের জন্য ছিল।সুনা পেক্টাসের বাবা সারসালমাসের পারিবারিক বন্ধু।

চরিত্র

প্রধান চরিত্র 
 বুরাক ডেনিজ - মুরাত সার্সেলমাজ: সার্তের মালিক; নেজাত এবং লায়লার ছেলে; দেরিয়ার সৎপুত্র; দোরুকের সৎ ভাই; হায়াতের স্বামী
 হান্দে আর্সেল - হায়াত উজুন সার্সেলমাজ: এমিনির মেয়ে; সেমিলের বোন; আসলি এবং ইপেক এর সেরা বন্ধু; মুরাতের স্ত্রী
 অজুহান কারবি - দোরুক সার্সেলমাজ: নেজাত এবং দেরিয়ার ছেলে; মুরাতের সৎ ভাই; আসলির স্বামী
 ওজচান তেকদেমির - আসলি সার্সেলমাজ: হায়াত এবং ইপেকের সেরা বন্ধু; দোরুকের স্ত্রী
 মেরেভে কেগিরান - ইপেক: হায়াত এবং আসলির সেরা বন্ধু; কেরামের স্ত্রী
 সুলেইমান ফেলেক - কেরাম: মুরাতের সেরা বন্ধু; ইপেকের স্বামী
 বুলেন্ত এমরাহ পার্লাক - সেমিল উজুন: এমিনের পুত্র; হায়াতের ভাই; টুভালের প্রেমের আগ্রহ
 দেমেত গুল - টুভাল ইয়ানিকোগলু: সার্তের প্রধান ডিজাইনার; সেমিলের ভালোবাসার আগ্রহ
 সুলতান কোরোগলু কিলিচ - এমিনি উজুন: হায়াত এবং সেমিলের মা
 ইভরেন দুয়াল - ফাদিক: এমিনির বন্ধু; হায়াত এবং সেমিলের খালা

পুনরাবৃত্ত চরিত্র 
 তুচে কারাবাকাক - দিদাম: মুরাতের প্রাক্তন বান্ধবী; সার্তের লিড মডেল।

তথ্যসূত্র 

তুর্কি নাট্য টেলিভিশন ধারাবাহিক
২০১০-এর দশকের পটভূমিতে টেলিভিশন ধারাবাহিক
বাংলাদেশে খাস জমি দখল

বাংলাদেশে খাস জমি দখল ঘটে যখন দখলদাররা চট্টগ্রাম, ঢাকা এবং খুলনার মতো শহরের চৌহদ্দিতে "বস্তি" নামে পরিচিত অনানুষ্ঠানিক বসতি স্থাপন করে। ২০১৩ সালের হিসাবে, বাংলাদেশের শহুরে জনসংখ্যার প্রায় ৩৫ শতাংশ অনানুষ্ঠানিক বস্তিতে বসবাস করে।

ইতিহাস 
যে অঞ্চলটি বাংলাদেশে পরিণত হয়েছে তার দখলদারিত্বের দীর্ঘ ইতিহাস রয়েছে। মুঘল সাম্রাজ্যে থেকে ১৯৪৭ সালের বঙ্গবিভাজন এবং বাংলাদেশ সৃষ্টি পর্যন্ত। সমসাময়িক সময়ে, দখলদারিত্বের কারণ হিসাবে, ১৯৭১ সালের বাংলাদেশ মুক্তিযুদ্ধের পর বিক্ষোভের ফলস্বরূপ গ্রামাঞ্চল থেকে শহুরে অঞ্চলে বসতি স্থাপন, সাশ্রয়যোগ্য আবাসন ব্যবস্থা, খারাপ প্রশাসনিক ব্যবস্থা ও প্রাকৃতিক দুর্যোগের যতো বিষয়গুলো রয়েছে। মাটিতে অনানুষ্ঠানিক বসতির পাশাপাশি ছাদ বস্তি এবং নৌ-কুড়েঁঘর সহ গ্রামীণ দখলদাররা রয়েছে যারা জমি দখল করে।

১৯৭৪ সালের বাংলাদেশের দুর্ভিক্ষের সময় বন্যার কারণে দেশের ৮০ শতাংশ মানুষ ক্ষতিগ্রস্ত হয় এবং প্রায় ১,০০,০০০ মানুষ ঢাকার ১৮৩টি ক্যাম্পে বাস্তুচ্যুত হয়। বন্যা কমে যাওয়ার পর অনেক শরণার্থী বাড়ি না গিয়ে ঢাকার চৌহদ্দিতে অনানুষ্ঠানিক বসতিতে বসবাসের সিদ্ধান্ত নেন। এগুলি "বস্তি" নামে পরিচিত। সেই সময় এটিই একমাত্র উপলব্ধ বিকল্প ছিল যেহেতু ইতোমধ্যে ইতোমধ্যে ৪৭,১৯৫ ইউনিট আবাসন ঘাটতি ছিল এবং অভ্যন্তরীণ বস্তি ছাড়া ভাড়া নেওয়ার খুব কম বিকল্প ছিল। এইভাবে ১৯৭৪ সালে ঢাকার জনসংখ্যার দশ শতাংশ দখলদার ছিল। পরের বছর সরকার জোর পূর্বক পুনর্বাসন কর্মসূচি শুরু করে যেখানে ২,০০,০০০ দখলদারকে হয় তাদের গ্রামে অথবা ডেমরা, মিরপুর এবং টঙ্গীর ক্যাম্পে স্থানান্তরিত করে। যদিও বেশিরভাগ পুনর্বাসিত মানুষ শিবিরে অবস্থান করেছিল, তবে এটি ঢাকায় অনানুষ্ঠানিক বসতি বৃদ্ধি বন্ধ করেনি।

১৯৯০-এর দশকের শুরুতে চট্টগ্রাম শহরের জনসংখ্যা ছিল মাত্র ১৫ লক্ষেরও বেশি, যার মধ্যে আনুমানিক ৬৬,৬৭৬ জন দখলদার ৬৯টি এলাকায় বাস করতো। ২০১৩ সালের হিসাবে, বাংলাদেশের শহুরে জনসংখ্যার প্রায় ৩৫ শতাংশ অনানুষ্ঠানিক বসতিতে বাস করে। খুলনায় সবচেয়ে বড় দখলদারিত্বের এলাকা ছিল সুপ্রাঘাট, যেখানে ১৫,৮৭৫ জন বাসিন্দা ছিল।

তথ্যসূত্র 

বাংলাদেশে আবাসন
টমি প্রভাব

টমি প্রভাব বর্ণনা করে কীভাবে নৃতাত্ত্বিক দূষণ হ্তে সৃষ্ট মেঘের অতিরিক্ত নিউক্লিয় ঘনত্ব (ক্লাউড কনডেনসেশন নিউক্লাই বা CCN) সৌর বিকিরণ কে বাড়িয়ে দেয়, যা কীনা মেঘ দ্বারা প্রতিফলিত হয়। এটি উপস্থিত কণার পরোক্ষ প্রভাব (বা বিকিরণ শক্তিজনিত) কারণে হয়। এটা প্রত্যক্ষ প্রভাব থেকে আলাদা করা যায়, এবং যে সমস্ত কণা মেঘে উপস্থিত নয় তাদের বর্ধিত বিকিরণ বা শোষিত বিকিরণ দ্বারা সৃষ্টি হয়। মেঘ কণা সাধারণত অ্যারোসল লেভেলে তৈরী হয় যা CCN হিসাবে কাজ করে। CCN এর ঘনত্ব বাড়ালে আকারে ছোট মেঘ কণার সৃষ্টি হয়।

মেঘের ঘনত্ব বাড়ার সাথে সাথে আলোক ঘনত্বও বৃদ্ধি পায় যা মেঘ কে আরো সাদা আকারে উপস্থাপন করে যাকে বলা যায় ক্লাউড আলবেডো। এই প্রভাব এর জন্য স্যাটেলাইট চিত্রে মেঘের অস্তিত্ব বা সমুদ্রগামী জাহাজের পিছনে অতিরিক্ত উজ্জ্বলতা দেখা যায়। সিসিএন এর ঘনত্ব বাড়ায় বৈশ্বিক গড় সৌর বিকিরণ হ্রাস পাচ্ছে যার ফলে আবহাওয়া দিন দিন ঠান্ডা হচ্ছে; শিল্পায়নের যুগে এর গড় মান ধরা হয়েছে -০.৩ এবং -১.৮ Wm−2 এর মধ্যে।

গাণিতিক ব্যুৎপত্তি 
ধরি, একটি সুষম মেঘ আনুভূমিক তলে অসীম ভাবে বিস্তৃত আছে এবং কণার আকারের বিস্তারের সর্বোচ্চ মান  এর গড় মানের কাছাকাছি।

মেঘের আলোক ঘনত্বের জন্য সমীকরণ হলো:

যেখানে,  =আলোক ঘনত্ব,  =মেঘের পুরুত্ব, =গড় কণার আকার এবং =মোট কণার ঘনত্ব

মেঘের তরল পানির পরিমাণ নির্ণয়ের জন্য সমীকরণ দাড়ায়:

যেখানে  হলো পানির ঘনত্ব

আমাদের সব অনুমানকে ধরে নিয়ে সমীকরণ ২টিকে একত্র করলে হয়:

যদি কণার ঘনত্ব পালটানোর আগে ও পরে তরল পানির পরিমাণ (LWC) একই থাকে তাহলে বলা যায় কণার ঘনত্ব:

এখন,যদি মোট কণার ঘনত্ব, N দ্বিগুণ করা হয়  তাহলে আমরা দেখতে পাই কীভাবে N দ্বিগুণ হওয়ার সাথে সাথে  এর পরিবর্তন হয়

= 

এখন আমাদের সমীকরণ যা  এবং  কে সমন্বয় করে কণার আকার ছোট হলে আলোক ঘনত্বের পরিবর্তন কে চিহ্নিত করতে সাহায্য করে।

আরো সাধারণভাবে বলা যায়, একটি নির্দিষ্ট পরিমাণ  পানি এবং মেঘের ঘনত্বের জন্য টমি প্রভাব :

পরিশেষে বলা যায় মোট কণার ঘনত্ব বাড়ালে আলোক ঘনত্ব বাড়ানো যায় এবং যার দ্বারা গাণিতিকভাবে টমি প্রভাব ব্যাখ্যা করা যায়।

আরও দেখুন 

 আলব্রক্ট প্রভাব
 সালফেট
 এ্যারোসল এবং সুট
 কন্ট্রেইল

তথ্যসূত্র

আত্মজীবনী 

 Hartmann, Dennis L. Global Physical Climatology. Amsterdam: Elsevier, 2016. Print.
 
 
 
 

বায়ু দূষণ
বায়ুমণ্ডলীয় বিকিরণ
মেঘ ও কুয়াশা পদার্থবিজ্ঞান
সৎ কাজের আদেশ ও অসৎ কাজের নিষেধ

সৎ কাজের আদেশ ও অসৎ কাজের নিষেধ বা আমর বিল-মারুফ ওয়া নাহি আনিল মুনকার () হলো ইসলাম ধর্মের একটি গুরুত্বপূর্ণ বাক্য। ইসলাম ধর্মের পবিত্র গ্রন্থ কুরআনে বিষয়ভাবে উল্লেখ করা হয়েছে, হে লোক সকল তোমরা তোমরা তোমার অনুসারীদের সৎ কাজের আদেশ দাও এবং অসৎ কাজের নিষেধ কর। এবং অন্যকে সরল পথ অবলম্বন করতে এবং নিন্দনীয় কাজ থেকে বিরত থাকতে ইতিবাচক ভূমিকা পালন কর।

কিছু কুরআনের উদাহরণ 

 সূরা আলে ইমরান - ৩:১০৪

 আর তোমাদের মধ্যে এমন একটা দল থাকা উচিত, যারা সৎকাজের প্রতি আহ্বান করবে, নির্দেশ করবে ভাল কাজের এবং বারণ করবে অন্যায় কাজ থেকে। আর তারাই হল সফলকাম।

বিকল্প অনুবাদ:

 আর যেন তোমাদের মধ্য থেকে এমন একটি দল হয়, যারা কল্যাণের প্রতি আহবান করবে, ভাল কাজের আদেশ দেবে এবং মন্দ কাজ থেকে নিষেধ করবে। আর তারাই সফলকাম।

 সূরা আল-ইমরান - ৩: ১১০

 তোমরাই হলে সর্বোত্তম উম্মত,যাদেরকে মানুষের জন্য বের করা হয়েছে। তোমরা ভাল কাজের আদেশ দেবে এবং মন্দ কাজ থেকে বারণ করবে, আর আল্লাহর প্রতি ঈমান পোষণ করবে। আর যদি আহলে কিতাব ঈমান আনত, তবে অবশ্যই তা তাদের জন্য কল্যাণকর হত। তাদের কতক ঈমানদার। তাদের অধিকাংশই ফাসিক।

বিকল্প অনুবাদ:

 তোমরাই সর্বোত্তম উম্মাত, মানবজাতির (সর্বাত্মক কল্যাণের) জন্য তোমাদের আবির্ভুত করা হয়েছে, তোমরা সৎকাজের আদেশ দাও এবং অসৎ কাজ হতে নিষেধ কর ও আল্লাহর প্রতি ঈমান রক্ষা করে চল। যদি আহলে কিতাব ঈমান আনত, তাহলে নিশ্চয়ই তাদের জন্য ভাল হত, তাদের মধ্যে কেউ কেউ মু’মিন এবং তাদের অধিকাংশই ফাসেক।
অন্যান্য উদাহরণের মধ্যে রয়েছে:

 সূরা ৯ঃ৭১
 সূরা ৯ঃ১১২ 
 সুরা ৩১ঃ১৭

হাদিসের উদাহরণ 
আবু সাইদ আল খুদরী বর্ণনা করেছেন যে, নবী মুহাম্মদ সাল্লাল্লাহু আলাইহি ওয়াসাল্লাম বলেছেন, তোমাদের মধ্যে যে ব্যক্তি গর্হিত-মন্দ কাজ হতে দেখবে সে যেন তা আপন হাত দ্বারা প্রতিহত করে। যদি তার সামর্থ্য না থাকে তবে মুখ দ্বারা। তাও যদি সম্ভব না হয় তবে হৃদয়ে ঐ মন্দ কর্মের প্রতি ঘৃণিত ভাব পোষণ করবে। আর এটাই হচ্ছে ঈমানের দুর্বল স্তর।

ব্যাখ্যা 
তোমরাই সর্বোৎকৃষ্ট উম্মত। তোমাদের আবির্ভাব হয়েছে মানবজাতির জন্য। তোমরা সৎ কাজের আদেশ দাও এবং অসৎ কাজে নিষেধ করো এবং আল্লাহকে বিশ্বাস করো (সূরা আল-ইমরান : ১১০)।

আরও দেখুন
 ইসলামি পরকালবিদ্যা

তথ্যসূত্র

বহিঃসংযোগ

 আমর-বিল-মারুফ
 
 
 

ইসলামি পরিভাষা
ইসলামি নীতিশাস্ত্র
ইসলামি আইন
পল দিবাকর

এন পল দিবাকর একটি দলিত কর্মী  এবং দিল্লিতে অবস্থিত দলিত মানবাধিকার বিষয়ক জাতীয় প্রচারণার প্রাক্তন সাধারণ সম্পাদক।  তিনি পূর্বে অন্ধ্র প্রদেশের দলিত-বহুজন অধিকার সংগঠন, দলিত বহুজন শ্রমিক ইউনিয়নের সাধারণ সম্পাদক ছিলেন।

তথ্যসূত্র

আরও পড়া 
 

জীবিত ব্যক্তি
জন্মের বছর অনুপস্থিত (জীবিত ব্যক্তি)
ভারতীয় নাগরিক অধিকার কর্মী
মাদ্রাজ বিশ্ববিদ্যালয়ের প্রাক্তন শিক্ষার্থী
তেলুগু ব্যক্তি
দলিত সক্রিয়কর্মী
ভারতীয় খ্রিস্টান
আই সি চকো

ইলিপরমবিল কোরাহ চকো (১৮৭৫-১৯৬৬) ভারতের কেরালার বিশিষ্ট ভূতত্ত্ববিদ, ভাষাবিজ্ঞানী, লেখক এবং ব্যাকরণবিদ ছিলেন। 

তিনি কেরালার আলাপ্পুজার কুট্টানাদের পুলিঙ্কুন্নুতে জন্মগ্রহণ করেছিলেন। এরনাকুলামের মহারাজাস কলেজ থেকে স্নাতক শেষ করার পরে তিনি লন্ডনে চলে যান এবং লন্ডন বিশ্ববিদ্যালয়ের ইম্পেরিয়াল কলেজ অফ সায়েন্স অ্যান্ড টেকনোলজিতে পদার্থবিদ্যার পড়াশোনা করেন। তিনি রয়েল স্কুল অফ মাইনের সহযোগী হয়েছিলেন। তিনি ত্রিবাঙ্কুর রাজ্যের রাজ্য ভূতত্ত্ববিদ এবং শিল্প পরিচালক ছিলেন।

তিনি ইংরেজি, মালায়ালম এবং সংস্কৃতেরও বিখ্যাত লেখক ছিলেন। তিনি কেরালা সাহিত্য অকাদেমি পুরস্কারের (১৯৫৫ সালে প্রতিষ্ঠিত) দ্বিতীয় প্রাপক ছিলেন, যা ১৯৫৬ সালে তাঁর কাজ 'পান্নেয় প্রদ্যোদিধাম' এর জন্য তাকে দেয়া হয়েছিল। একাডেমিরও তাঁর নামে একটি এন্ডোমেন্ট পুরস্কার রয়েছে।  তাঁর অন্যান্য রচনায় সংস্কৃত কাব্যগ্রন্থ 'ক্রিস্টথাওজেন্ডনেইম' (খ্রিস্টের হাজার নাম) অন্তর্ভুক্ত রয়েছে। পোপ তাঁকে 'শেভালিয়ার' পদে ভূষিত করেছিলেন।

তথ্যসূত্র

বহিঃসংযোগ 
 

১৮৭৫-এ জন্ম
১৯৬৬-এ মৃত্যু
ভারতীয় পুরুষ লেখক
ভারতীয় ভারততত্ত্ববিদ
সংস্কৃত ব্যাকরণবিদ
মাদ্রাজ বিশ্ববিদ্যালয়ের প্রাক্তন শিক্ষার্থী
মহারাজার কলেজ, এরনাকুলামের প্রাক্তন শিক্ষার্থী
ইম্পেরিয়াল কলেজ লন্ডনের প্রাক্তন শিক্ষার্থী
মালয়ালম ভাষার লেখক
সংস্কৃত লেখক
মালয়ালম সাহিত্য অকাদেমি পুরস্কার প্রাপক
২০শ শতাব্দীর ভারতীয় ভাষাবিজ্ঞানী
তারা চেরিয়ান

তারা চেরিয়ান (মে ১৯১৩ - ৭ নভেম্বর ২০০০) একজন ভারতীয় সামাজিক কর্মী এবং রাজনীতিবিদ ছিলেন।  তিনি ছিলেন মাদ্রাজ শহরের প্রথম মহিলা মেয়র। ভারত সরকার ১৯৬৭ সালে তাঁকে পদ্মভূষণে নাগরিক সম্মান প্রদান করে।

জীবনের প্রথমার্ধ 
তারার জন্ম ১৯১৩ সালের মে মাসে এবং তিনি মাদ্রাজ বিশ্ববিদ্যালয় থেকে স্নাতক হন। পড়াশোনা শেষ করে তারা সামাজিক কার্যকলাপে আত্মনিয়োগ করেন এবং গিল্ড অব সার্ভিসে যোগ দেন।

মেয়র হিসাবে 
তাঁর স্বামী পি ভি চেরিয়ানের মতো তারাও ১৯৫৭ সালের নভেম্বর মাসে মাদ্রাজের মেয়র মনোনীত হন। তিনি এই পদে অধিষ্ঠিত প্রথম মহিলা। শহরে মধ্যাহ্নভোজন প্রকল্প চালু করার জন্য তাঁর কার্যকাল উল্লেখযোগ্য।

তথ্যসূত্র

১৯১৩-এ জন্ম
২০০০-এ মৃত্যু
তামিলনাড়ুর শিক্ষাবিদ
২০শ শতাব্দীর ভারতের মেয়র
মাদ্রাজ বিশ্ববিদ্যালয়ের প্রাক্তন শিক্ষার্থী
চেন্নাইয়ের মেয়র
তামিলনাড়ুর সক্রিয়কর্মী
চেন্নাইয়ের রাজনীতিবিদ
ভারতীয় মহিলা সমাজকর্মী
ভারতীয় নারী সমাজকর্মী
২০শ শতাব্দীর নারী শিক্ষাবিদ
সমাজসেবায় পদ্মভূষণ প্রাপক
২০শ শতাব্দীর ভারতীয় নারী রাজনীতিবিদ
হাবিবুর রহমান সোহাগ

হাবিবুর রহমান সোহাগ একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ রাসেল এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন।

তিনি ২০২১ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

প্রারম্ভিক জীবন
হাবিবুর রহমান সোহাগ ১৯৯৩ সালের ১লা জানুয়ারি তারিখে বাংলাদেশের নড়াইলে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
২০২১ সালের ২৭শে মার্চ তারিখে, মাত্র ২৮ বছর ২ মাস ২৭ দিন বয়সে, সোহাগ নেপালের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৫৭তম মিনিটে মধ্যমাঠের খেলোয়াড় জামাল ভূইয়ার বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ২০ নম্বর জার্সি পরিধান করে একজন কেন্দ্রীয় রক্ষণভাগের খেলোয়াড় হিসেবে খেলেছেন। ম্যাচটি ০–০ গোলে ড্র হয়েছিল।

পরিসংখ্যান

আন্তর্জাতিক

তথ্যসূত্র

বহিঃসংযোগ
 
 
 
 
 
 

১৯৯৩-এ জন্ম
জীবিত ব্যক্তি
বাংলাদেশী ফুটবলার
মোহামেডান স্পোর্টিং ক্লাবের (ঢাকা) ফুটবলার
বাংলাদেশের আন্তর্জাতিক ফুটবলার
আবাহনী লিমিটেডের (ঢাকা) ফুটবলার
আরামবাগ ক্রীড়া সংঘের ফুটবলার
ফুটবল মধ্যমাঠের খেলোয়াড়
শেখ রাসেল ক্রীড়া চক্রের ফুটবলার
মুক্তিযোদ্ধা সংসদ ক্রীড়া চক্রের ফুটবলার
বাংলাদেশের আন্তর্জাতিক যুব ফুটবলার
নড়াইল জেলার ব্যক্তি
খুলনা বিভাগের ক্রীড়াবিদ
বাংলাদেশ ফুটবল প্রিমিয়ার লিগের খেলোয়াড়
২১শ শতাব্দীর বাংলাদেশী পুরুষ ক্রীড়াবিদ
বাংলাদেশী পুরুষ ফুটবলার
পুরুষ ফুটবল মধ্যমাঠের খেলোয়াড়
স্বামী আত্মপ্রিয়ানন্দ

স্বামী আত্মপ্রিয়ানন্দ একজন ভারতীয় বিশ্ববিদ্যালয়ের প্রশাসক। তিনি রামকৃষ্ণ মিশন বিবেকানন্দ বিশ্ববিদ্যালয়ের প্রথম  উপাচার্য।  স্বামী আত্মপ্রিয়ানন্দ মাদ্রাজ বিশ্ববিদ্যালয় থেকে পদার্থবিজ্ঞানে পিএইচডি করেছেন। তিনি ১৯৭৮ সালে রামকৃষ্ণ মঠ এবং রামকৃষ্ণ মিশনে যোগদান করেছিলেন।

তথ্যসূত্র

ভারতীয় শিক্ষায়তনিক প্রশাসক
মাদ্রাজ বিশ্ববিদ্যালয়ের প্রাক্তন শিক্ষার্থী
হরিশ পপতানি

হরিশ পপতানি হলেন লিভারপুল বিশ্ববিদ্যালয়ের অধ্যাপক এবং প্রিক্লিনিকাল ইমেজিং কেন্দ্রের চেয়ারম্যান।  তিনি সঞ্জয় গান্ধী পোস্টগ্রেজুয়েট ইনস্টিটিউট অব মেডিকেল সায়েন্স থেকে রেডিওলজিতে পিএইচডি এবং লখনউ বিশ্ববিদ্যালয় থেকে জৈব রসায়নে এমএস করেছেন।

তথ্যসূত্র

জীবিত ব্যক্তি
জন্মের বছর অনুপস্থিত (জীবিত ব্যক্তি)
লিভারপুল বিশ্ববিদ্যালয়ের শিক্ষায়তনিক ব্যক্তি
লখনউ বিশ্ববিদ্যালয়ের প্রাক্তন শিক্ষার্থী
ডি বি শেঠ

ডি বি 'দেবেন' শেঠ (১৯৪৪–২০০০) ছিলেন একজন ভারতীয় চিত্রশিল্পী।

জীবন 
শেঠ উত্তরপ্রদেশের বরেলিতে জন্মগ্রহণ করেছিলেন এবং ১৯৬৪ সালে লখনউ বিশ্ববিদ্যালয় থেকে এটিএম অর্জন করেন। এরপরে তিনি ১৯৭৬ সালে দিল্লি কলেজ অব আর্ট ( দিল্লি বিশ্ববিদ্যালয়) থেকে চারুকলায় স্নাতক ডিগ্রি অর্জন করেন।

তিনি ১৯৬৪ সাল থেকে চিত্রশিল্পী হিসাবে প্রদর্শনী করে আসছেন। তিনি ভারতে বহু একক এবং দলীয় প্রদর্শনী করেছিলেন (উদাহরণস্বরূপ, নয়াদিল্লির ধূমিমাল আর্ট গ্যালারী এবং বোম্বাইয়ের তাজ আর্ট গ্যালারী) এবং বিদেশে। তিনি এআইএফএসিএস (নয়াদিল্লি) এবং বম্বে আর্ট সোসাইটির একজন আজীবন সদস্য ছিলেন। তাঁর শিল্পকর্ম আধুনিক আর্টের জাতীয় গ্যালারী সংকলনের অন্তর্ভুক্ত।

তিনি ১৯৯১ সালে প্রধানমন্ত্রী চন্দ্র শেখরের কাছ থেকে কালা শ্রী পুরস্কার পেয়েছিলেন।

তথ্যসূত্র

১৯৪৪-এ জন্ম
২০০০-এ মৃত্যু
উত্তরপ্রদেশের চিত্রশিল্পী
দিল্লি বিশ্ববিদ্যালয়ের প্রাক্তন শিক্ষার্থী
২০শ শতাব্দীর ভারতীয় চিত্রশিল্পী
অজয় পাল সিংহ

অজয় পাল সিংহ (জন্ম: ২০ মার্চ ১৯৬৯) একজন ভারতীয় রাজনীতিবিদ এবং উত্তরপ্রদেশ বিধানসভার প্রাক্তন সদস্য। তিনি ২০০৭ সাল থেকে ২০১২ সাল পর্যন্ত ডালমাউ বিধানসভা আসনের বিধায়ক ছিলেন।

তথ্যসূত্র 

১৯৬৯-এ জন্ম
জীবিত ব্যক্তি
উত্তরপ্রদেশ বিধানসভার সদস্য ২০০৭-২০১২
লখনউ বিশ্ববিদ্যালয়ের প্রাক্তন শিক্ষার্থী
কারিতাস বাংলাদেশ

কারিতাস বাংলাদেশ বাংলাদেশের একটি ক্যাথলিক দাতব্য সংস্থা। এটি কারিতাস ইন্টারন্যাশনালিসের সদস্য। ক্যাথলিক বিশপস কনফারেন্স অব বাংলাদেশ সংস্থাটি পরিচালনা করে।। সংস্থাটির নির্বাহী পরিচালক হিসেবে দায়িত্ব পালন করছেন সেবাষ্টিয়ান রোজারি। এছাড়া পরিচালক (অর্থ ও প্রশাসন) এর দায়িত্ব পালন করছেন রিমি সুবাস দাশ (ডেজিগনেট) ও পরিচালক (কর্মসূচি) এর দায়িত্ব পালন করছেন দাউদ জীবন দাশ।

ইতিহাস 
কারিতাস বাংলাদেশ প্রতিষ্ঠিত হয়েছিল ১৯৬৭ সালে কারিতাস পাকিস্তানের পূর্ব শাখা হিসাবে। ১৯৭০ সালের ভোলা ঘূর্ণিঝড়ের পরে, এটি পুনরায় খ্রিস্টান ত্রাণ ও পুনর্বাসন সংস্থা (কোর) নামে সংগঠিত করা হয়। এটি ১৯৭১ সালের ১৩ ই জানুয়ারী একটি জাতীয় পর্যায়ের প্রতিষ্ঠানে পরিণত হয়।

বাংলাদেশের স্বাধীনতার পরে এটি ১৯৭২ সালে সমিতি নিবন্ধন আইন, ১৮৬০ এর অধীনে পুনরায় নিবন্ধিত হয়। ১৯৭৬ সালে সংস্থাটির নামকরণ হয় কারিতাস বাংলাদেশ। ১৯৮১ সালের ২২ শে এপ্রিল কারিতাস এনজিও বিষয়ক ব্যুরো, বাংলাদেশের অধীনে নিবন্ধিত হয়।

আঞ্চলিক কার্যালয় 
কারিতাস বাংলাদেশের সদর দফতরটি ঢাকার শাহজাহানপুরের শান্তিবাগে অবস্থিত। এছাড়াও বরিশাল, চট্টগ্রাম, ঢাকা, দিনাজপুর, খুলনা, ময়মনসিংহ, রাজশাহী এবং সিলেটে এটি আটটি স্থানীয় অফিস রয়েছে।

ট্রাস্ট এবং প্রকল্পসমূহ 
বর্তমানে তিনটি ট্রাস্টসহ মোট ৯৪টি প্রজেক্ট চলমান রয়েছে। 

 কারিতাস ডেভেলপমেন্ট ইনস্টিটিউট (সিডিআই)
 কোর দ্যা জুট ওয়ার্কস(সিজেডাব্লিউ
 মিরপুর এগ্রিকালচারাল ওয়ার্কশপ এন্ড ট্রেনিং স্কুল (মটস)
 আসক্তদের জন্য বাংলাদেশ পুনর্বাসন ও সহায়তা কেন্দ্র (বারাকা)

জরুরী প্রতিক্রিয়া 
কারিতাস বাংলাদেশ ঘূর্ণিঝড় আম্পান, ঘূর্ণিঝড় বুলবুল, বাংলাদেশে ২০১৭ সালের বন্যা, ঘূর্ণিঝড় সিডর, ইত্যাদির দ্রুত প্রতিক্রিয়া জানিয়েছে। এটি কোভিড-১৯ মহামারি, এবং রোহিঙ্গা শরণার্থী সংকট সহ চলমান জাতীয় সঙ্কটে সহায়তামূলক প্রতিক্রিয়া অব্যাহত রেখেছে।

তথ্যসূত্র

বহিঃসংযোগ 
 
 

বাংলাদেশ ভিত্তিক দাতব্য সংস্থা
বাংলাদেশের ক্যাথলিক গির্জা
বাংলাদেশ ভিত্তিক ধর্মীয় সংগঠন
১৯৬৭-এ পূর্ব পাকিস্তানে প্রতিষ্ঠিত
স্বরাঘাতবিদ্যা

স্বরাঘাতবিদ্যা হল শব্দ বা বাক্যাংশের শ্বাসাঘাতের সাথে সম্পর্কযুক্ত একটি পদ্ধতিগত বিশ্লেষণ। স্বরাঘাতবিদ্যার উপ-শাখার মধ্যে রয়েছে জার্মান স্বরাঘাতবিদ্যা, বাল্টো-স্লাভিক স্বরাঘাতবিদ্যা, ইন্দো-ইউরোপীয় স্বরাঘাতবিদ্যা এবং জাপানি স্বরাঘাতবিদ্যা।

তথ্যসূত্র 

ধ্বনিবিজ্ঞান
ধ্বনিতত্ত্ব